b'\n_START_ARTICLE_\nJames Cotton\n_START_SECTION_\nBiografia\n_START_PARAGRAPH_\nVa participar com a m\xc3\xbasic de sessi\xc3\xb3 en innumerables enregistraments. Va ser alumne den Sonny Boy Williamson II i coetani de Little Walter i Big Walter Horton amb els que representaria el grup dels 4 harmonicistes m\xc3\xa9s famosos de l\'\xc3\xa8poca. James Cotton s\'interessa per la m\xc3\xbasica, i concretament per el blues despr\xc3\xa9s de sentir a en Sonny Boy Williamson II per la radio. Cotton va anar a buscar a en Sonny Boy Williamson II a casa seva a West Helena, Arkansas. Durant molts anys, Cotton sempre va dir que havia dit a en Sonny Boy Williamson II que era orfe, anys m\xc3\xa9s tard desmentiria aquest punt. Tot i aix\xc3\xb2, Williamson va ser el seu tutor i mentor en aquests primers anys._NEWLINE_Quan Williamson va marxar del sud per anar a viure amb la seva dona a Milwaukee, Wisconsin, li va deixar la banda a en James Cotton. Cotton va arribar a dir "M\'ho acaba de donar (referint-se a la banda). Per\xc3\xb2 no podia mantenir-la unida, perqu\xc3\xa8 era massa jove i esbojarrat, i a la banda tots eren homes adults, molt m\xc3\xa9s vells que jo."_NEWLINE_Malgrat haver tocar diversos instruments, \xc3\xa9s conegut sobretot per tocar l\'harm\xc3\xb2nica._NEWLINE_Va comen\xc3\xa7ar la seva carrera professional, tocant l\'harm\xc3\xb2nica de blues a la banda de Howling Wolf a principis dels 50. Va fer els primers enregistraments com a solista per a la Sun Records de Memphis, Tennessee el 1953. Comen\xc3\xa7\xc3\xa0 a treballar amb en Muddy Waters cap al 1953. A la d\xc3\xa8cada de 1960, James Cotton va formar una banda de Blues en la tradici\xc3\xb3 de Bobby Blue Band. _NEWLINE_A la d\xc3\xa8cada de 1970, va registrar diversos \xc3\xa0lbums amb Buddah Records. James Cotton va tocar l\'harm\xc3\xb2nica al disc premiat el 1977 amb un Grammy de Muddy Waters produ\xc3\xaft per Johnny Winter. La banda de Blues d\'en James Cotton, va rebre una nominaci\xc3\xb3 al Grammy el 1984._NEWLINE_A partir de la d\xc3\xa8cada de 1990, James Cotton pateix una afecci\xc3\xb3 a la gola, que el deixa sense poder cantar, malgrat aix\xc3\xb2 continua viatjant, usant altres cantants o a altres membres de la banda com a vocalistes. El darrer disc de Cotton, "Baby Don\'t You Tear My Clothes", va ser llen\xc3\xa7at el 2004.'